pythainlp/thai_wikipedia_clean_20230101 huggingface dataset:
ส่วนเดือนกรกฎาคม พ.ศ. 2562 โรงเรียนสารวัตรทหารบก กรมการสารวัตรทหารบก ได้รับเชิญให้เป็นวิทยากรบรรยายหัวข้อ "การพัฒนาทักษะภาวะการเป็นผู้นำ" ให้แก่เจ้าหน้าที่รักษาความปลอดภัยระดับปกครอง ที่องค์การสงเคราะห์ทหารผ่านศึก และเดือนสิงหาคมของปีเดียวกัน มีบุคคลากรจากกรมสารวัตรทหารบก 20 นาย เข้าร่วมงานบรรยาย เพื่อพัฒนาศักยภาพในระบบการข่าว เกี่ยวกับการป้องกันและปราบปรามยาเสพติด
สวยซามูไร
สวยซามูไร (aka Vanquisher;) ภาพยนตร์แนว ไซไฟ/โลดโผน. จากการกำกับของ มานพ อุดมเดช และนำแสดงโดย โสภิตา ศรีบาลชื่น. ภาพยนตร์ออกฉายเมื่อวันที่ 5 พฤศจิกายน พ.ศ. 2552.
เรื่องราวของสายลับสาวสวยของหน่วย ซีไอเอ อย่าง กุนจา ที่เพิ่งเสร็จสิ้นภารกิจแทรกซึมในภาคใต้ของประเทศไทยกลับได้ล่วงรู้ความจริงว่าเธอตกเป็นเป้าหมายในการลอบสังหารโดยหน่วยงานของเธอเอง เธอถูกบีบให้ต้องสู้กับสายลับคนอื่น แต่เธอรอดชีวิต และหลังจากนั้นอีก 2 ปีต่อมาเธอกลับมาปรากฏตัวอีกครั้งในกรุงเทพมหานครเพื่อเผชิญหน้ากับศัตรูเก่าของเธอ รวมถึงหยุดยั้งแผนวินาศกรรมระเบิดเมือง เธอรอดชีวิตและตัดสินใจปิดบัญชีแค้น
เดิมภาพยนตร์เรื่องนี้วางตัวนางเอกไว้ทั้งหมด 4 คน แต่ในเวลาต่อมา เสี่ยเจียง สมศักดิ์ เตชะรัตนประเสริฐ ประธานของสหมงคลฟิล์มได้ออกคำสั่งให้ตัดฉากที่มี เอมี่ โชติรส สุริยวงศ์ ร่วมแสดงในภาพยนตร์เรื่องนี้ภายหลังจากที่ เอมี่ โชติรส แต่งตัวไม่เหมาะสมในงาน รางวัลภาพยนตร์แห่งชาติ สุพรรณหงส์ เมื่อปี พ.ศ. 2550
ไซม่อน กุ๊ก
ไซม่อน กุ๊ก (, เกิด 4 มีนาคม 2524)นักแสดง ผู้ออกแบบคิวบู๊ ผู้กำกับและโปรดิวเซอร์ชาวไทย
ไซม่อน กุ๊ก มีชื่อไทยว่า สุชาติ ขันวิไล (ต่อมาเปลี่ยนชื่อเป็น ศรุต) เกิดเมื่อวันที่ 4 มีนาคม พ.ศ. 2524 ที่จังหวัดกาฬสินธุ์เขาชื่นชอบ ภาพยนตร์โลดโผน ตั้งแต่วัยเด็ก โดยเฉพาะภาพยนตร์จีนกำลังภายใน และ ภาพยนตร์จีนกำลังภายใน ของ ชอว์บราเดอร์ส เป็นพิเศษ ดารานักบู๊ที่เขาชื่นชอบอาทิ บรู๊ซ ลี เฉินหลง และตำนานดารานักบู๊ชาวไทย พันนา ฤทธิไกร
เขาเริ่มต้นเส้นทางในธุรกิจภาพยนตร์จากการชักชวนของ พันนา ฤทธิไกร โดยให้เป็นสแตนด์อินของ ทัชชกร ยีรัมย์ ในภาพยนตร์เรื่อง ต้มยำกุ้ง (2548) และ องค์บาก 2 (2551) ในเวลาเดียวกันเขามีผลงานภาพยนตร์ภายใต้สังกัด สหมงคลฟิล์ม อินเตอร์เนชั่นแนล หลายเรื่องเช่น บอดี้การ์ดหน้าเหลี่ยม (2547) รับน้องสยองขวัญ (2548) มนุษย์เหล็กไหล (2549) บอดี้การ์ดหน้าเหลี่ยม 2 (2550) และ ซามูไร อโยธยา (2553) รวมถึงภาพยนตร์จากมาเลเซียเรื่อง 8 Jam เขาทำงานในวงการมามากกว่า 15 ปี
ใน พ.ศ. 2554 เขาได้ร่วมแสดงในภาพยนตร์ทุนต่ำเรื่อง "ชิป" หาย ในฐานะนักแสดงสมทบโดยรับบทเป็น ผู้กองนัท ตัวร้ายของเรื่องซึ่งภาพยนตร์เรื่องนี้นับเป็นภาพยนตร์เรื่องแรกของเขาที่มีชื่อปรากฏอยู่บนแผ่นฟิล์ม ต่อมาในปี พ.ศ. 2557 เขาได้เป็นสตันต์ดับเบิลให้กับ โทนี่ จา ในภาพยนตร์ร่วมทุนสร้างเรื่อง Skin Trade ใน พ.ศ. 2558 เขาได้ร่วมแสดงกับดารานักบู๊ระดับโลกชาวฮ่องกง ดอนนี่ เยน ในภาพยนตร์เรื่อง ยิปมัน 3 รับบทเป็น "สุชาติ" มือสังหารที่เชี่ยวชาญวิชามวยไทย ในภาพยนตร์เขาต้องสู้กับ ยิปมัน ที่รับบทโดย ดอนนี่ เยน ในลิฟท์เล็ก ๆ ที่กำลังวิ่ง
ใน พ.ศ. 2560 เขาแสดงละครโทรทัศน์เป็นครั้งแรกในละครเรื่อง มือเหนือเมฆ ออกอากาศทาง ช่อง 7 เอชดี รับบทเป็น "หนานคำ" นักสู้จากภาคเหนือ ซึ่งเป็นตัวละครที่มีบทบาทสำคัญตั้งแต่ตอนที่ 12 จนจบเรื่องนอกจากนี้ในปี พ.ศ. 2556 เขายังได้เป็นนักแสดงรับเชิญในละครซีรีส์เรื่อง ศีล 5 คนกล้าท้าอธรรม ทาง ช่อง 5 ในตอนที่ 102 ตอน เว่ย ลุย แหลก โดยแสดงเป็น เล้ง นักสู้ฝีมือดีและเป็นเพื่อนรักของเว่ย หนึ่งในกลุ่ม ศีล 5 ซึ่งหลงผิดเข้าไปยุ่งเกี่ยวกับยาเสพติดจนต้องไปเป็นนักสู้ให้กับเสี่ยคนหนึ่งเพื่อแลกกับยาเสพติดแต่สุดท้ายเพราะความช่วยเหลือของเว่ยและหน่วย ศีล 5 ทำให้เล้งและเว่ยสามารถทำลายขบวนการนี้ได้สำเร็จ
ลัทธิขงจื๊อแบบบอสตัน
นักปรัชญาขงจื่อแบบบอสตัน เป็นกลุ่มของลัทธิขงจื่อสมัยใหม่จากบอสตัน ผู้ซึ่งเป็นที่รู้จักกันดีที่สุด คือ ตู้เหวยหมิงจากมหาวิทยาลัยฮาร์วาร์ด John Berthrong และ Robert Neville จากมหาวิทยาลัยบอสตัน ลัทธิขงจื่อแบบบอสตันเป็นการอภิปรายในประเด็นของการศึกษาและปฏิบัติเกี่ยวกับลัทธิขงจื่อในบริบทที่อยู่นอกเหนือจากประเทศจีนและภูมิภาคเอเชียตะวันออก อันเป็นนัยยะสำคัญของลัทธิขงจื่อสำหรับวิถีชีวิตชาวอเมริกันยุคใหม่
ลัทธิขงจื่อแบบบอสตัน.
ลัทธิขงจื่อแบบบอสตัน อ้างถึงผู้ที่เชื่อว่าลัทธิขงจื่อสามารถปรับตัวให้เข้ากับมุมมองแบบตะวันตกได้ ลัทธิขงจื่อถูกมองว่าเป็นประเพณีที่มีจิตวิญญาณอันอุดมสมบูรณ์และแหล่งวัฒนธรรมที่สามารถปรับปรุงให้เข้ากับประเพณีอื่นของโลกได้ ลัทธิขงจื่อแบบบอสตันยังโต้แย้งเหตุผลว่าการเปลี่ยนย้ายลัทธิขงจื่อไปยังที่ตั้งทางภูมิศาสตร์ที่นอกเหนือจากทวีปเอเชียนั้นมีความเหมาะสม ลักษณะที่เป็นสากลของลัทธิขงจื่อแบบบอสตันนั้นเป็นคุณลักษณะสำคัญนักปรัชญาลัทธิขงจื่อสมัยใหม่รุ่นที่สอง ทั้ง สำนักพลาโต้ และ ศาสนาคริสต์ เริ่มเป็นประเพณีพกพาซึ่งสามารถปฏิบัตินอกเหนือจากรากฐานของชาวกรีกโบราณ และ ชาวยิว ที่ให้กำเนิดอารยธรรมเหล่านั้น
อย่างไรก็ตามนี่เป็นมุมมองที่ธรรมดาสำหรับนักปรัชญาขงจื่อสมัยใหม่โดยทั่วไป ไม่ว่าจะเป็นจากบอสตัน ปักกิ่ง ไทเป ฮ่องกง หรือ สิงคโปร์ อันที่จริงมีผู้สนับสนุนลัทธิขงจื่อในยุคร่วมสมัยที่ไม่ใช่นักปรัชญาขงจื่อสมัยใหม่ แต่ใครจะยอมรับว่าลัทธิขงจื่อไม่ได้จำกัดอยู่เฉพาะแค่ในเขตภูมิศาสตร์หรือวัฒนธรรมมากกว่าศาสนาพุทธหรือศาสนาอิสลาม Philip J. Ivanhoe, Joel J. Kupperman และ David B. Wong ถูกจัดให้อยู่ในหมวดหมู่นี้ ดังนั้น "ลัทธิขงจื่อแบบบอสตัน" จึงเป็นคำที่เชื่อมโยงอย่างใกล้ชิดกับลักษณะทางภูมิศาสตร์มากกว่าเนื้อหาทางปัญญา ลัทธิขงจื่อแบบบอสตันพยายามสำรวจการประยุกต์ใช้ความแตกต่างของลัทธิขงจื่อในยุคโลกาภิวัตน์
กลุ่มเฟซบุ๊คปิด ชื่อ "เพื่อนจากแดนไกล: กลุ่มลัทธิขงจื่อ" ก่อตั้งขึ้นในปี ค.ศ.2015 นอกจากนี้กลุ่เฟซบุ๊คเปิดที่ชื่อว่า "กลุ่มอภิปรายลัทธิหรู: ลัทธิขงจื่อในอเมริกา" เริ่มขึ้นในปี ค.ศ.2016 .ดร.ซ่งปิน (宋彬) ได้ตีพิมพ์บทความใน The Huffington Post เกี่ยวกับลัทธิขงจื่อแบบบอสตัน ดร.ซ่งปินได้รับปริญญาเอกจากมหาวิทยาลัยบอสตันและตอนนี้สอนอยู่ที่วิทยาลัยวอชิงตัน
ข้อความสำคัญ.
ในความเรียง เรื่อง "ความหมายของชีวิต"(1988) ของ "ตู้เหวยหมิง" ได้เขียนบันทึกไว้ว่า: โคเปอร์นิคัสเสนอว่าโลกไม่ใช่ศูนย์กลางจักรวาล ดาร์วินเสนอว่าภาพเหมือนพระเจ้าของมนุษย์มีความเป็นสัมพัทธ์ มาร์กซ์ริเริ่มอุดมการณ์ของความสามัคคีทางสังคม และฟรอยด์สร้างความซับซ้อนชีวิตของจิตสำนึกของเรา พวกเขาได้นิยามความหมายของมนุษยชาติขึ้นมาใหม่สำหรับยุคสมัยใหม่ พวกเขายังมอบอำนาจให้เราด้วยความตระหนักรู้ตนเองในชุมชนอย่างวิพากษ์เพื่อรื้อฟื้นศรัทธาในภูมิปัญญาของลัทธิขงจื่อยุคโบราณว่า โลกเป็นศูนย์กลางของจักรวาลและเป็นเพียงบ้านของเรา ส่วนเราเป็นผู้พิทักษ์แห่งโลกของความดี ผู้ได้รับมอบหมายตามอาณัติแห่งสวรรค์ซึ่งบัญชาให้เราทำให้สุขภาพร่างกายแข็งแรง จิตใจไวต่อความรู้สึกและมีความตื่นตัว จิตวิญญาณบริสุทธิ์และวิญญาณสุกใส... เราอยู่ที่นี่เพราะฝังอยู่ในธรรมชาติของมนุษย์อันเป็นรหัสลับสำหรับการสำนึกตนในสวรรค์ สวรรค์เป็นสิ่งที่ดำรงอยู่ทุกหนทุกแห่ง แม้จะรอบรู้ในทุกสิ่ง แต่ส่วนใหญ่ไม่ได้มีอำนาจทุกอย่าง สิ่งนั้นต้องการมีส่วนร่วมกับเราในการตระหนักความจริงของตัวเอง เราเป็นหุ้นส่วนของสวรรค์ผู้ซึ่งร่วมสร้างอย่างแท้จริง เรารับใช้สวรรค์ด้วยสามัญสำนึก การขาดแคลนสิ่งเหล่านี้ในปัจจุบันได้นำเราไปสู่การทำลายตนเอง เนื่องจากเราช่วยให้สวรรค์ตระหนักถึงตนเองผ่านการค้นพบตนเองและการเข้าใจตนเองในการใช้ชีวิตประจำวัน ความหมายสูงสุดของชีวิตจึงพบได้ในการดำรงอยู่ของมนุษย์ธรรมดาอย่างเรา ผลงาน "The Western Inscription" ของจางจ้ายผู้ซึ่งเป็นนักปรัชญาขงจื่อยุคศตวรรษที่ 11 เป็นหนึ่งในผลงานเล่มโปรดของ ดร.จอห์น เบอร์ทรองซึ่งเป็นนักปรัชญาขงจื่อแบบบอสตัน { https://open.bu.edu/bitstream/handle/2144/49/20001022-exploring_the_dao_ htm? sequence = 1 &amp; isAllowed = y} ตามข้อสงสัยทางนิเวศวิทยา: สวรรค์ คือ พ่อ โลก คือ แม่ แม้กระทั่งสิ่งมีชีวิตขนาดเล็กที่ฉันพบได้ในสถานที่ที่คุ้นเคยท่ามกลางพวกเขา ดังนั้นข้าพเจ้าถือว่า สิ่งที่แผ่ขยายไปทั่วจักรวาลเปรียบเสมือนร่างกายของข้าพเจ้า และสิ่งที่นำทางจักรวาลเป็นธรรมชาติของข้าพเจ้า ทุกคนล้วนเป็นพี่น้องของข้าพเจ้า และทุกสิ่งล้วนเป็นสหายของฉัน การเคารพผู้สูงอายุ... การแสดงความรักต่อเด็กกำพร้าและผู้อ่อนแอ... ปราชญ์ระบุลักษณะของเขากับสวรรค์และโลก รวมถึงผู้ที่มีคุณธรรมจึงจะดีที่สุด {ในบรรดาลูกหลานของสวรรค์และโลก} แม้แต่ผู้ที่เหนื่อยล้าและอ่อนแอ คนพิการและผู้ป่วย รวมไปถึงผู้ที่ไม่มีพี่น้องลูกเมียหรือสามีก็เป็นพี่น้องของข้าพเจ้าทุกคนผู้ซึ่งอยู่ในความทุกข์และไม่มีใครสนใจ
4. Exploring the Dao, A UU Sermon by Dr. John Berthrong https://open.bu.edu/bitstream/handle/2144/49/20001022- exploring_the_dao_.htm?sequence=1&amp;isAllowed=y
ประเทศคอสตาริกาในโอลิมปิกฤดูร้อน 2020
ประเทศคอสตาริกา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศคอสตาริกาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 4 คน เข้าร่วมการแข่งขันใน 3 ชนิดกีฬา
ประเทศโครเอเชียในโอลิมปิกฤดูร้อน 2020
ประเทศโครเอเชีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศโครเอเชียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 26 คน เข้าร่วมการแข่งขันใน 9 ชนิดกีฬา
ประเทศคิวบาในโอลิมปิกฤดูร้อน 2020
ประเทศคิวบา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศคิวบาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 16 คน เข้าร่วมการแข่งขันใน 6 ชนิดกีฬา
สปริ้นท์.
Cuban canoeists qualified two boats in each of the following distances for the Games through the 2019 ICF Canoe Sprint World Championships in Szeged, Hungary.
ประเทศไซปรัสในโอลิมปิกฤดูร้อน 2020
ประเทศไซปรัส จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศไซปรัสได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 11 คน เข้าร่วมการแข่งขันใน 5 ชนิดกีฬา
ประเทศเอริเทรียในโอลิมปิกฤดูร้อน 2020
ประเทศเอริเทรีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเอริเทรียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 5 คน เข้าร่วมการแข่งขันใน 2 ชนิดกีฬา
ประเทศเอสโตเนียในโอลิมปิกฤดูร้อน 2020
ประเทศเอสโตเนีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเอสโตเนียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 10 คน เข้าร่วมการแข่งขันใน 4 ชนิดกีฬา
ประเทศเอธิโอเปียในโอลิมปิกฤดูร้อน 2020
ประเทศเอธิโอเปีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเอธิโอเปียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 5 คน เข้าร่วมการแข่งขันใน 3 ชนิดกีฬา
ประเทศเม็กซิโกในโอลิมปิกฤดูร้อน 2020
ประเทศเม็กซิโก จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเม็กซิโกได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 81 คน เข้าร่วมการแข่งขันใน 12 ชนิดกีฬา
ประเทศมอลโดวาในโอลิมปิกฤดูร้อน 2020
ประเทศมอลโดวา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศมอลโดวาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 7 คน เข้าร่วมการแข่งขันใน 4 ชนิดกีฬา
เรย์ คลอก
บีบินกา
แอนิโมมิเตอร์
แอนิโมมิเตอร์  เป็นอุปกรณ์ที่ใช้วัดความเร็วและทิศทางของลม ซึ่งมักใช้งานในสถานีตรวจวัดอากาศทั่วไป
คำว่า "anemometer" ในภาษาอังกฤษมาจากคำในภาษากรีกว่า "anemos" ซึ่งหมายถึง ลม
เซียร์เกย์ คีรอฟ
เซียร์เกย์ มีโรโนวิช คีรอฟ  เป็นนักปฏิวัติชาวรัสเซียที่มีชื่อเสียงและนักการเมืองชาวโซเวียต เขาเป็นเพื่อนสนิทกับโจเซฟ สตาลิน และการตายของเขาใน ค.ศ. 1934 ถูกนำมาใช้เป็นข้ออ้างเพื่อเริ่มการกวาดล้างใหญ่
ในฐานะบอลเชวิคเก่า คีรอฟเข้าร่วมในกิจกรรมการปฏิวัติช่วงต้นต่อซาร์รัสเซียซึ่งทำให้เขาถูกจับกุมและถูกคุมขังหลายครั้ง เขาได้ขึ้นจากตำแหน่งในพรรคคอมมิวนิสต์เพื่อเป็นผู้นำองค์กรพรรคในเลนินกราดและเป็นสมาชิกของโปลิตบูโร
วันที่ 1 ธันวาคม ค.ศ. 1934 คีรอฟถูกยิงและฆ่าโดยมือปืนที่สำนักงานของเขาในสถาบันสมอลนืย มีความเชื่ออย่างกว้างขวางว่าโจเซฟ สตาลินและเอ็นเควีดีอยู่เบื้องหลังการลอบสังหารคีรอฟ แต่หลักฐานนี้ยังขาดการอ้างอิง หลังจากการเสียชีวิตของคีรอฟ ได้ถูกใช้เป็นข้ออ้างสำหรับการเพิ่มการปราบปรามของสตาลินต่อการคัดค้านองค์ประกอบต่าง ๆ ของพรรคสูงสุดในการกวาดล้างใหญ่ ในช่วงปลายคริสต์ทศวรรษ 1930 ซึ่งเป็นช่วงที่บอลเชวิคเก่าถูกจับ ถูกขับออกจากพรรค และถูกประหาร ความสม่ำเสมอในการลอบสังหารคีรอฟเป็นข้อกล่าวหาร่วมกันซึ่งผู้ต้องหาสารภาพในการพิจารณาคดีแสดงของยุคนี้
วิลเฮ็ล์ม เกรอเนอร์
พลโท คาร์ล เอดูอาร์ท วิลเฮ็ล์ม เกรอเนอร์  เป็นทหารและนักการเมืองชาวเยอรมัน เขาเป็นนายทหารฝ่ายแนวหลังที่ประสบความสำเร็จทั้งก่อนและในช่วงสงครามโลกครั้งที่หนึ่ง
เกรอเนอร์เติบโตทางราชการในสายงานรถไฟทหาร เขาทำงานเกี่ยวกับด้านนี้ยาวนานถึง 17 ปีตั้งแต่ค.ศ. 1899 จนได้ดำรงตำแหน่งเจ้ากรมรถไฟทหารในยศพลโท และมีส่วนสำคัญในการขยายโครงข่ายทางรถไฟและพัฒนาเส้นทางรถไฟในจักรวรรดิเยอรมัน การพัฒนาทางรถไฟทำให้เยอรมนีสามารถขนทหารนับล้านไปยังชายแดน ทำให้ได้รับเหรียญพัวร์เลอเมรีทในปีค.ศ. 1915
พลโทเกรอเนอร์เป็นมือร่างพระราชบัญญัติสร้างเสริมปิตุภูมิ ค.ศ. 1916  เพื่อเกณฑ์ทหารจากจากชายวัยฉกรรจ์ จนตัวเขาตกเป็นเป้าโจมตีจากบรรดาเจ้าของโรงงานและสหภาพแรงงาน กลุ่มปฏิวัติได้ฉกฉวยคำพูดของเกรอเนอร์ที่ว่า "พวกแรงงานหยุดงานประท้วง ขณะที่ทหารแนวหน้ากำลังตาย" มาเป็นคำปลุกปั่นในหมู่แรงงาน และนั่นทำให้พลเอกเอริช ลูเดินดอร์ฟ เจ้าพนักงานใหญ่ผู้บัญชาการยุทธภัณฑ์ รู้สึกไม่พอใจมาก เมื่อได้โอกาสก็ส่งตัวเกรอเนอร์ไปเป็นผู้บัญชาการภาคสนามในเดือนสิงหาคม ค.ศ. 1917 โดยได้เป็นผบ.กองพลที่ 33  ต่อมาเป็นผบ.กองหนุนที่ 25  และตามด้วยเป็นผบ.กองทัพน้อยที่ 1  ในยูเครน
เยอรมนีกำลังแพ้สงคราม ลูเดินดอร์ฟถูกจักรพรรดิบีบให้ลาออกในเดือนตุลาคม ค.ศ. 1918 พลโทเกรอเนอร์ก็ถูกเรียกตัวมาแทนที่ลูเดินดอร์ฟที่ตำแหน่งเจ้าพนักงานใหญ่ผู้บัญชาการยุทธภัณฑ์ ซึ่งเป็นเบอร์สองรองจากจอมพลฮินเดินบวร์ค ขณะนั้นสถานการณ์ภายในประเทศเริ่มคุมไม่อยู่ การจลาจลเกิดขึ้นทั้งในหมู่ทหารและพลเรือนจนรัฐบาลเกรงว่าจะบานปลายเป็นการปฏิวัติ พลโทเกรอเนอร์เริ่มเตรียมการถอนกำลังทหารและปลดประจำการกองทัพทันที การปฏิวัติปะทุขึ้นทั่งประเทศในเดือนพฤศจิกายน ค.ศ. 1918 เกรอเนอร์พยายามอย่างยิ่งที่จะรักษาระบอบกษัตริย์และความสมานฉันท์ในกองทัพไว้ เขามองว่าอุปสรรคที่ขวางทางอยู่คือองค์จักรพรรดิวิลเฮ็ล์มที่ 2 เขารู้สึกว่าจักรพรรดิควรจะปลงพระชนม์ตนเองอย่างองอาจเช่นทหารแนวหน้า
6 พฤศจิกายน 1918 เกรอเนอร์โกรธเมื่อทราบว่าพรรคสังคมประชาธิปไตยซึ่งครองเสียงมากสุดในไรชส์ทาค ถวายคำแนะนำให้จักรพรรดิทรงสละบัลลังก์ แต่สุดท้าย ในวันที่ 9 พฤศจิกายน เกรอเนอร์ทูลแนะนำจักรพรรดิวิลเฮ็ล์มที่ 2 ทรงสละบัลลังก์ เนื่องจากกองทัพไม่เหลือความไว้วางใจพระองค์อีกแล้ว เกรอเนอร์ยังคงต้องการจะพิทักษ์ระบอบกษัตริย์ไว้ แต่เป็นภายใต้เจ้าเหนือหัวคนใหม่ อย่างไรก็ตาม ในวันนั้นเอง นายกรัฐมนตรีจักรวรรดิออกประกาศว่าจักรพรรดิทรงสละราชสมบัติแล้ว นอกจากนี้ นักการเมืองพรรคสังคมประชาธิปไตยก็ยังป่าวประกาศว่าจักรวรรดิเยอรมันแปรสภาพสู่สาธารณรัฐแล้ว เกรอเนอร์จึงได้แต่ยอมรับสภาพโดยดี
ในคืนวันที่ 10 พฤศจิกายน พลโทเกรอเนอร์ติดต่อกับฟรีดริช เอเบิร์ท นายกรัฐมนตรีเฉพาะกาลคนใหม่ ทั้งสองแอบทำข้อตกลงกัน นายกรัฐมนตรีเอเบิร์ทยินยอมให้เกรอเนอร์ปราบปรามพวกบอลเชวิคหัวปฏิวัติและรักษาขนบธรรมเนียมในกองทัพเยอรมัน เกรอเนอร์ให้สัญญาว่ากองทัพจะสนับสนุนรัฐบาลใหม่ ข้อตกลงนี้ทำให้เกรอเนอร์ถูกเกลียดขี้หน้าโดยทหารยศสูงจำนวนมากที่ต้องการปกป้องระบอบกษัตริย์ เกรอเนอร์เป็นผู้บัญชาการกำลังทหารในการปฏิวัติเยอรมัน ค.ศ. 1918–1919 และสามารถปราบปรามการลุกฮือของประชาชนทั่วทั้งประเทศ
Wilhelm Groener
National Committee for a Free Germany
ทุ่งเสน่หา
ทุ่งเสน่หา.
ทุ่งเสน่หา เป็นละครโทรทัศน์ไทย แนวพีเรียด ดราม่า เรื่องราวความรักต่างชนชั้นของหนุ่มสาวบ้านทุ่งแห่งบ้านหนองน้ำผึ้ง อำเภอลาดยาว จังหวัดนครสวรรค์ จากบทประพันธ์ของ จุฬามณี บทโทรทัศน์โดย ปราณประมูล สร้างโดย บริษัท กู๊ดฟีลลิ่ง จำกัด กำกับการแสดงโดย สมจริง ศรีสุภาพ นำแสดงโดย บุษกร วงศ์พัวพันธ์, จรินทร์พร จุนเกียรติ, จรณ โสรัตน์, เด่นคุณ งามเนตร, ธนิน มนูญศิลป์, พรนภา เทพทินกร, รินรดา แก้วบัวสาย, อิษยา ฮอสุวรรณ และ ธัญญภัสร์ ภัทรธีรชัยเจริญ และมีภาคต่อคือเรื่อง วาสนารัก โดยเป็นเรื่องราวของรุ่นลูก
วาสนารัก.
วาสนารัก เป็นละครโทรทัศน์ไทย แนวพีเรียด ดราม่า เรื่องราวของรุ่นพ่อ-แม่ จาก ทุ่งเสน่หา ส่งต่อมาถึงรุ่นลูกที่ยังไม่ถึงจุดจบ แต่เป็นจุดเริ่มต้นของความรักที่ดูเหมือนจะไร้วาสนา บทประพันธ์ของ จุฬามณี บทโทรทัศน์โดย ธีระพัสตร์ ถนัดสอนสาร สร้างโดย บริษัท เมคเกอร์ เค จำกัด กำกับการแสดงโดย กฤษณ์ ศุกระมงคล , อดุลย์ ประยันโต นำแสดงโดย ภาณุวัฒน์ เปรมมณีนันท์ , ณัฏฐณิชา ดังวัธนาวณิชย์ , ยงศิลป์ วงศ์พนิตนนท์ , กรณิศ เล้าสุบินประเสริฐ , เต๋า ภูศิลป์ , พิชชาภา พันธุมจินดา , ธารา ทิพา , ทาริกา ธิดาทิตย์ , ทัศน์วรรณ เสนีย์วงศ์ , กรุณพล เทียนสุวรรณ , ชาตโยดม หิรัณยัษฐิติ , สโรชา วาทิตตพันธ์ , รชนีกร พันธุ์มณี , อัญชิสา เลี่ยวไพโรจน์ , ปริญญ์ วิกรานต์ , ชนกวนันท์ รักชีพ
ทุ่งเสน่หา เรื่องราวของรุ่นพ่อ-แม่ ดำเนินเรื่องในปี พ.ศ. 2515–2521 เรื่องราวความรักของหนุ่มสาวแห่งบ้านหนองน้ำผึ้ง ที่เส้นทางแห่งความรักนั้นไม่ได้โรยด้วยกลีบกุหลาบ แม้จะรักแสนรักแต่ก็ต้องพ่ายแพ้ต่อความจริงที่ว่า "ชีวิตนี้ไม่มีอะไรแน่นอน" ด้วยความตั้งใจของ สมจริง ศรีสุภาพ ที่อยากจะทำบรรยากาศในยุค พ.ศ. 2515 ให้สมจริงมากที่สุด ทั้งการแทรกวิถีชีวิตจริง ๆ ฉากในการถ่ายทำ เสื้อผ้า หน้าผม อุปกรณ์ประกอบฉากทุกอย่าง รวมไปถึงเพลงประกอบละคร จะทำให้หลาย ๆ คนได้ระลึกและคลายความคิดถึงในช่วงเวลาเหล่านั้น ส่วน วาสนารัก เป็นภาคต่อเรื่องราวของรุ่นลูก ดำเนินเรื่องในปี พ.ศ. 2532–พ.ศ. 2543 ทั้งสองเรื่องเป็นบทประพันธ์จากปลายปากกาของ จุฬามณี ที่เขียนโดยมีฉากหลังเป็นถิ่นฐานบ้านเกิดอย่างจังหวัดนครสวรรค์ เช่นเดียวกับ สุดแค้นแสนรัก และ กรงกรรม
สุญญตา
คิม จ็อง-ฮย็อน
คิม จ็อง-ฮย็อน (; เกิด 5 เมษายน ค.ศ. 1990) เป็นนักแสดงชาวเกาหลีใต้ เขามีชื่อเสียงจากบทบาทนำในละครโทรทัศน์ยอดนิยมเรื่อง "สคูล 2017" (2017), "เวลคัมทูไวกิกิ" (2018) และ "ไทม์" (2018) เขาได้รับการยอมรับในระดับนานาชาติจากการแสดงในละครเรื่อง "แครชแลนดิงออนยู" (2019–20) และ "รักวุ่นวาย นายมเหสีหลงยุค" (2020–21) ที่ติดอันดับละครเกาหลีที่มีเรทสูงสุดในประวัติศาสตร์เคเบิลทีวี
โปเก  คือยำปลาดิบหั่นลูกเต๋าที่เสิร์ฟเป็นอาหารเรียกน้ำย่อยหรืออาหารจานหลัก และเป็นหนึ่งในอาหารพื้นเมืองฮาวายที่สำคัญ โปเกรูปแบบดั้งเดิมได้แก่รูปแบบที่ใส่ "อากู" (ปลาโอแถบ), "อาฮี" (ปลาทูน่าครีบเหลือง) หรือ "เฮเอ" (หมึกสาย) ในเวลาต่อมาจึงมีการใส่ปลาแซลมอนดิบหรือสัตว์น้ำเปลือกแข็งชนิดต่าง ๆ ผสมเครื่องปรุงรสทั่วไปของโปเก
โปเกรูปแบบดั้งเดิมของฮาวายมีส่วนผสมเป็นปลาที่ถูกขอดเกล็ด ควักไส้ และเลาะก้างออก เสิร์ฟพร้อมกับเครื่องปรุงรสดั้งเดิม เช่น เกลือสมุทร อินาโมนา (ผลโพธิสัตว์คั่วบด) ลิมู (สาหร่ายทะเล) เป็นต้น ตามข้อมูลของเรเชิล ลอดัน นักประวัติศาสตร์อาหาร โปเกรูปแบบที่ปรากฏในปัจจุบันได้รับความนิยมในคริสต์ทศวรรษ 1970 ในช่วงนั้นนิยมใช้เนื้อปลาดิบแล่ เสิร์ฟพร้อมเกลือฮาวาย ลิมู และอินาโมนา โปเกรูปแบบนี้ยังคงพบได้ทั่วไปในหมู่เกาะฮาวาย
ตั้งแต่ประมาณ ค.ศ. 2012 โปเกเริ่มเป็นที่นิยมขึ้นเรื่อย ๆ ในสหรัฐแผ่นดินใหญ่ ตั้งแต่ ค.ศ. 2014 จนถึงกลาง ค.ศ. 2016 "จำนวนร้านอาหารฮาวายในโฟร์สแควร์ซึ่งรวมถึงร้านที่เสิร์ฟโปเก" เพิ่มขึ้นเป็นสองเท่าจาก 342 ร้าน เป็น 700 ร้าน ร้านอาหารเหล่านี้ได้สร้างสรรค์โปเกทั้งในรูปแบบดั้งเดิมและรูปแบบใหม่ที่เป็นเอกลักษณ์ ตัวอย่างส่วนผสมและเครื่องปรุงรสโปเกรูปแบบใหม่ได้แก่ อาโวคาโด มะม่วงสุก สับปะรด แคร์รอต มะเขือเทศ แตงกวา ฆาลาเปญโญดอง เห็ด ถั่วแระ ถั่วงอก เต้าหู้ คีนวา หอมเจียว ผักชี วากาเมะ ฟูริตาเกะ โทบิโกะ (ไข่ปลาบิน) มายองเนส ซอสพนซุ ซอสเทริยากิ และซอสศรีราชา โปเกในสหรัฐแผ่นดินใหญ่ต่างจากโปเกดั้งเดิมของฮาวายตรงที่ไม่มีการหมักเนื้อปลาเตรียมไว้ก่อน แต่จะนำมาเคล้ากับเครื่องปรุงรสต่าง ๆ ต่อเมื่อมีลูกค้าสั่ง
การยิงสนับสนุนฝั่งด้วยปืนเรือ
การยิงสนับสนุนฝั่งด้วยปืนเรือ (; อักษรย่อ: NGFS) ยังเป็นที่รู้จักกันในนาม การระดมยิงฝั่ง  เป็นการใช้งานของปืนใหญ่เรือเพื่อให้การยิงสนับสนุนการโจมตีสะเทินน้ำสะเทินบก และกองทหารอื่น ๆ ที่ปฏิบัติการภายในระยะของพวกเขา การยิงสนับสนุนฝั่งด้วยปืนเรือเป็นหนึ่งในหลายสาขาวิชาที่ล้อมรอบด้วยคำว่า"การยิงด้วยปืนเเรือ" การยิงสนับสนุนฝั่งด้วยปืนเรือสมัยใหม่เป็นหนึ่งในสามองค์ประกอบหลักของการสนับสนุนปฏิบัติการจู่โจมการสงครามสะเทินน้ำสะเทินบก พร้อมด้วยอากาศยาน และขีปนาวุธโจมตีภาคพื้นดินที่ปล่อยจากเรือ ส่วนในอดีต มีการใช้ปืนทางเรือปะทะกับการป้องกันชายฝั่งตั้งแต่การสงครามทางเรือในสมัยกลาง
การยิงสนับสนุนฝั่งด้วยปืนเรือแบ่งออกเป็นสองประเภท ได้แก่ การยิงตรง ที่เรือมีแนวสายตากับเป้าหมาย (ไม่ว่าจะเป็นทางสายตาหรือผ่านการใช้เรดาร์) และการยิงแฝง ซึ่งเพื่อความแม่นยำ ต้องใช้ผู้สังเกตการณ์ปืนใหญ่เพื่อปรับการยิง
เมื่ออยู่ในแนวปืน เรือมีความเสี่ยงสูงที่จะถูกโจมตีจากอากาศยาน โดยเฉพาะจากทางบกและการบินต่ำเพื่อหลีกเลี่ยงการตรวจจับด้วยเรดาร์ หรือจากเรือดำน้ำเนื่องจากเส้นทางที่แน่นอนและคาดการณ์ได้ (ซึ่งไม่หลบหนี)
การใช้ประโยชน์จากการบอมบาร์ดชายฝั่งเป็นช่วงต้นของการล้อมกาแลในปี ค.ศ. 1890 เมื่อพระเจ้าเอ็ดเวิร์ดที่ 3 แห่งอังกฤษ ได้กรีฑาพลเรือบรรทุกปืนบอมบาร์ดและปืนใหญ่อื่น ๆ
เรือแบบแรกที่ออกแบบมาเพื่อจุดประสงค์ในการบอมบาร์ดชายฝั่งคือเรือปืนครก ซึ่งนำมาใช้ในช่วงคริสต์ศตวรรษที่ 17 เรือเหล่านี้เป็นเรือลำเล็กที่มีอาวุธหลักคือปืนครกขนาดใหญ่หนึ่งหรือสองกระบอกที่ยิงกระสุนระเบิดได้ในมุมสูง โดยทั่วไปแล้วพวกมันเป็นเรือใบที่ไม่ดีพอ ซึ่งมีการใช้งานจำกัดนอกบทบาทพิเศษของพวกมัน อย่างไรก็ตาม เรือลำเล็กที่มีปืนครกขนาดใหญ่พบการใช้กระทั่งเมื่อสงครามกลางเมืองอเมริกา เมื่อนาวีสหภาพใช้พวกมันในการโจมตีป้อมปราการชายฝั่งหลายครั้ง
Naval gunfire support
คิม จอง-ฮยอน
แดรี่ควีน
แดรี่ควีน(Dairy Queen, DQ) เป็นเครื่องหมายผูกทางการค้าข้ามชาติอเมริกันที่ขายไอศครีมแบบซอฟต์ครีม และร้านอาหารฟาสต์ฟูดที่เป็นเจ้าของโดย International Dairy Queen, Inc., บริษัทสาขาของเบิร์กเชียร์แฮทาเวย์ International Dairy Queen, Inc., ยังเป็นเจ้าของร้าน Orange Julius และ Karmelkorn
ร้านอาหารแดรี่ควีนแห่งแรกตั้งอยู่ที่โจเลียต รัฐอิลลินอย ดำเนินการโดย Sherb Noble และเปิดสำหรับธุรกิจ เมื่อวันที่ 22 มิถุนายน ค.ศ. 1940 ได้ให้บริการขายผลิตภัณฑ์แช่แข็งหลากหลายชนิด เช่น ไอศครีมนุ่มๆ
สำนักงานของบริษัทตั้งอยู่มรเขตชานเมืองมินนีแอโพลิส เมือง Edina รัฐมินนิโซตา
Salsa music
Symphony No. 8 (Mahler)
The Phantom of the Opera (1986 musical)
Cinema of Japan
Cinema of China
Film festival
Snow White and the Seven Dwarfs (1937 film)
Vertigo (film)
Metropolis (1927 film)
พระครูวรเวทมุนี (อี๋ พุทธสโร)
ดัชเชสอัลท์บวร์คแห่งอ็อลเดินบวร์ค
ดัชเชสอัลท์บวร์คแห่งอ็อลเดินบวร์ค หรือ เจ้าหญิงอัลท์บวร์ค เจ้าหญิงรัชทายาทวัลเด็คและเพือร์ม็อนท์  ประสูติเมื่อวันที่ 19 พฤษภาคม 2446 เป็นพระธิดาใน เฟรเดอริก ออกัสตุสที่ 2 แกรนด์ดยุกแห่งอ็อลเดินบวร์ค และ ดัชเชสเอลิซาเบธ อเล็กซานดรีนแห่งเมคเลินบวร์ค-ชเวรีน
ดัชเชสอัลท์บวร์คแห่งอ็อลเดินบวร์ค ทรงเสกสมรสกับ เจ้าชายโจเซียส เจ้าชายรัชทายาทวัลเด็คและเพือร์ม็อนท์ เมื่อวันที่ 25 สิงหาคม 2465 รับพระราชทานพระอิสริยยศ เจ้าหญิงอัลท์บวร์ค เจ้าหญิงรัชทายาทวัลเด็คและเพือร์ม็อนท์ พระชายา มีพระบุตรดังนี้
ดัชเชสอัลท์บวร์คแห่งอ็อลเดินบวร์ค สิ้นพระชนม์ลงเมื่อวันที่ 16 มิถุนายน 2544 สิริพระชันษา 96 ปี
ฮันส์ ฟ็อน เซคท์
พลเอกอาวุโส โยฮันเนิส ฟรีดริช เลโอพอลด์ ฟ็อน เซคท์  หรือนิยมเรียก ฮันส์ ฟ็อน เซคท์ เป็นนายทหารชาวเยอรมันและเป็นเสนาธิการของจอมพลเอากุสท์ ฟ็อน มัคเค็นเซิน ถือเป็นบุคคลที่มีส่วนสำคัญในการวางแผนจนมัคเค็นเซินได้รับชัยชนะในต้นสงครามโลกครั้งที่หนึ่ง
เมื่อเยอรมนีแพ้สงครามโลกครั้งที่หนึ่ง เซคท์รู้สึกเดือดดาลมากต่อข้อบังคับในสนธิสัญญาแวร์ซาย ซึ่งห้ามเยอรมนีมีทหารบกเกินหนึ่งแสนนาย ห้ามมีอาวุธทันสมัย ห้ามมียานเกราะ ฯลฯ เขายังคัดค้านการที่เยอรมนีจะเข้าเป็นสมาชิกสันนิบาตชาติ ถึงแม้ว่าเซคท์จะไม่อยากให้สงครามอีก แต่เขาก็เชื่อว่าภาวะเช่นนี้ย่อมก่อให้เกิดสงครามอีกครั้งอย่างเลี่ยงไม่ได้ และทหารเยอรมันจำเป็นต้องมีความพร้อมสรรพเพื่อสู้ศึกครั้งต่อไป ไม่งั้นเยอรมนีก็ต้องอยู่รอดบนความเมตตาของเพื่อนบ้านเท่านั้น บันทึกของเซคท์ระบุว่า "การศึกษาประวัติศาสตร์มามันขัดขวางไม่ให้ฉันมองเห็นความคิดเรื่องสันติภาพถาวรเป็นอะไรอื่นไปได้นอกจากความฝัน"
นายพลเซคท์ดำรงตำแหน่งเสนาธิการไรชส์แวร์ระหว่างปี 1919 ถึง 1920 และเป็นอธิบดีกรมทหารบก  ตั้งแต่ปี 1920 ในช่วงที่เขานำกองทัพบกนี้เอง เซคท์ต้องทำทุกวิถีทางไม่ให้กองทัพอ่อนแอลง เขาจึงปฏิรูปกองทัพบก คอยปลูกฝังคติทหาร ฝึกฝน วางกลยุทธ์ และจัดระเบียบบริหารกองทัพ เขาได้รับยศพลเอกอาวุโสในวันแรกของปี 1926 และในเดือนตุลาคมปีเดียวกันก็ถูกรัฐบาลบีบบังคับให้ลาออก ยามที่เขาลาออกไรชส์แวร์ก็อยู่ในระดับพร้อมรบ ทฤษฎีและวีธีรบอันชาญฉลาดที่เขาสร้างไว้เป็นต้นทุน ถูกกองทัพเยอรมันนำไปปฏิบัติในช่วงต้นสงครามโลกครั้งที่สอง
นายพลเซคท์ดำรงตำแหน่งสมาชิกสภาไรชส์ทาคระหว่างปี 1930 ถึง 1932 จากนั้นในปี 1933 เขาเดินทางไปยังประเทศจีนเพื่อเป็นผู้บัญชาการทหารเยอรมันประจำจีน ขณะนั้นความสัมพันธ์จีน-เยอรมันอยู่ในภาวะย่ำแย่ จากการที่ทหารเยอรมันมีชอบวางก้ามต่อคนจีน จีนคิดจะไล่เยอรมันออกไปและนำฝรั่งเศสเข้ามาแทน นายพลเซคท์สั่งทหารเยอรมันให้ประพฤติต่อชาวจีนด้วยความเคารพและเริ่มแสดงความอ่อนน้อมต่อจีน ด้วยเหตุนี้ นายพลเซคท์จึงรักษาจุดยืนของเยอรมันในแผ่นดินจีนไว้ได้ เซคท์ได้เป็นที่ปรึกษาทางทหารให้แก่เจียง ไคเชก ในสงครามต่อต้านจีนคอมมิวนิสต์ เขาได้รับผิดชอบในการประดิษฐ์แผนค่ายวงล้อม ซึ่งทำให้ได้รับชัยชนะเหนือกองทัพจีนคอมมิวนิสต์ และบีบให้เหมา เจ๋อตง ต้องถอยร่นกว่า 9,000 กิโลเมตรที่เรียกว่า "ฉางเจิง"
อาหุรามัสดา
เดวิด เอเยอร์
เดวิด เอเยอร์  เกิดวันที่ 18 มกราคม ค.ศ. 1968 เป็นผู้กำกับภาพยนตร์ ผู้อำนวยการสร้างและนักเขียนบทชาวอเมริกัน เขาเขียนบทภาพยนตร์เรื่อง "ตำรวจระห่ำ...คดไม่เป็น" (2001) ร่วมเขียนบท "เร็ว..แรงทะลุนรก" (2001) และกำกับ ' (2005), ' (2008), ' (2012), ' (2014), "" (2014) ภาพยนตร์จักรวาลขยายดีซี "ทีมพลีชีพ มหาวายร้าย" (2016) และ "เน็ตฟลิกซ์' ไบรท์" (2017)
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 7 เรื่องของ เดวิด เอเยอร์
ภาษาสันสกฤตแบบพระเวท
พระเจ้าดาไรอัสที่ 1
อเวสตะ (แก้ความกำกวม)
อเวสตะ อาจหมายถึง
ชิบุยะเค
ชิเลเดอาร์โบล